Iuliu Hossu

Iuliu Hossu (født 30. januar 1885 i Milaș, komitatet Cluj, Romania, død 28. mai 1970 i București) var en rumensk prest. Han ble utnevnt i 1969 til hemmelig kardinal i den katolske kirke, og visste nok ikke dette selv en gang. Han ble saligkåret i 2019.


== Liv og virke ==


=== Bakgrunn ===
Iuliu Hossu studerte til prest ved presteseminarene i Cluj og Budapest, ved universitetet i Wien, og ved det pavelige universitet Urbaniana i Roma, og tok doktorgrader i filosofi i 1906 og teologi i 1908. 


=== Prest ===
Han ble presteviet den 27. mars 1910 i Roma av biskop Vasile Hossu av Gherla, som var hans onkel. Etter fordypningsstudier vendte han tilbake til hjemlandet i 1911 og ble satt i tjeneste i den biskoppelige kurie i Gherla. Under det meste av første verdenskrig var han feltprest for rumenske soldater i den østerriksk-ungarske hær.


=== Biskop av Gherla / Cluj-Gherla ===
Den 3. april 1917 ble han valgt til rumensk-bysantinsk epark av Gherla, og bispeviet den 3. desember samme år. Da bispesetet ble flyttet i 1930, ble bispedømmets navn justert til Cluj-Gherla.

Iuliu Hossu var den som leste opp dokumentet som stadfestet Transilvanias union med Romania den 1. desember 1918 i Alba Iulia.Forfølgelser: Etter annen verdenskrig kom kommunistene til makten i landet, og de satte i gang med å tvangsskille fra Roma den rumensk-bysantinske kirke, som var en katolsk kirke som anerkjente paven. Dette ville ikke biskop Iuliu Hossu være med på, og ble dermed tvunget bort fra sin bispestol  den 28. oktober 1948. Han ble internert i fengsler og fangeleirer i Jilava, Drogoslavele, Sighet og Gherla i perioden 1948–1964, og deretter i husarrest i klosteret Caldrusani i Moara Saraca nær București.


=== Kardinal in pectore ===
Pave Paul VI utnevnte ham i hemmelighet (in pectore) til kardinal den 28. april 1969. Det innebærer at han bekjentgjorde at han hadde foretatt en slik utnevnelse, men at han holdt navnet hemmelig. 
Det er ingen grunn til å anta at paven forsøkte å gi Hossu hemmelig bud om utnevnelsen, så da han døde den 28. mai  1970 var han uvitende om dette.
Pave Paul VI bekjentgjorde at Hossu hadde vært den hemmelige kardinalen den 5. mars 1973.


=== Salig ===
Pave Frans bekreftet Hossus og seks andre prelaters saligkåring i 2019, og den ble celebrert i Blaj i Romania den 2. juni 2019. Pave Frans predeserte personlig over saligkåringsseremonien.


== Hans episkopalgenealogi er: ==
Erkebiskop Mykhajlo Rohoza (1540-1599) *bispeviet 1589 av (den ortodokse) patriark Jeremias II av Konstantinopel
Erkebiskop Hipacy (Ipatij) Pociej (Potij) (1541-1613) *1593
Erkebiskop Josyf Veliamyn Rutski (1574-1637) *1613
Erkebiskop Anastazy Antoni Seljava (Sielawa), O.S.B.M. (1583-1655) *1624
Erkebiskop Gabriel (Havrylo) Kolenda, O.S.B.M. (1606-1674) *1652
Erkebiskop Kyprian Żochowski (Zhokhovskyj) (1635-1693) *1671
Erkebiskop Lew Ślubičz Załęnski, O.S.B.M. (1648-1708) *1678
Erkebiskop Jurij Havryjil (Jerzy) Vynnyc’kyj (Winnicki), O.S.B.M. (1660-1713) *1700
Erkebiskop Lev (Luka) Kiszka (Kyška), O.S.B.M. (1663-1728) *1711
Biskop György (Hennadiy) Bizánczy (Bizantsiy) (1657-1733) *1716
Biskop Ioan Inocențiu Klein (Micu), O.S.B.M (1692-1768) *1730
Biskop Mihály Emánuel Olsavszky, O.S.B.M. (1697-1767) *1743
Biskop Vasilije Božičković (Bosicskovich), O.S.B.M. (1719-1785) *1759
Biskop Grigore Maior, O.S.B.M. (1714-1785) *1773
Biskop Ioan (Janos) Bob (Babb) (1739-1830) *1784
Biskop Samuel Vulcan (1760-1839) *1807
Biskop Ioan Lemeni (1780-1861) *1833
Biskop Vasile Erdély (1794-1862) *1843
Erkebiskop Alexandru Şterca Şuluţiu de Kerpenyes (1794-1867) *1851
Biskop Iosif Papp-Szilágyi (1813-1873) *1863
Erkebiskop Ioan Vancea (Vancsa) (1820-1892) *1865
Erkebiskop Victor Mihaly de Apşa (1841-1918) *1875
Biskop / kardinal Iuliu Hossu (1885-1970) *1917


== Referanser ==


== Eksterne lenker ==
Biografi på The Cardinals of the Holy Roman Church